— У зборнай Славеніі (смяецца). Калі сур'ёзна, то наша праблема, вядома, заключаецца не ў той кваліфікацыі да Алімпійскіх гульняў, яна напэўна, значна шырэйшая. Мне складана разважаць на гэтую тэму, адзінае, што магу сказаць, павышэнне ўзроўню гульні, рост нацыянальнай зборнай не можа адбыцца за год-два. Шмат хто кажа, што праблемы ідуць з дзіцяча-юнацкага хакея, напэўна, я таксама з гэтым пагаджуся. У той жа Расіі ці Канадзе значна больш каткоў і дзяцей, ды і падыход да трэніровак іншы — прафесійны з самага дзяцінства. Ён жа потым пераходзіць і ў дарослы хакей, каго як навучылі, той так і гуляе. У Беларусі таксама ёсць некалькі добрых школ, але, напэўна, пакуль іх мала.